**UN CE(AI )...**

*ZIFRUMOASA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dezordinea firească a lucrurilor

mă caută împrejur

mă-nlănţuie

nici viaţa nu se lasă mai prejos

se-ntoarce valsând

cu susul în jos

astăzi beau o cană cu ceai

în ea îmi apari te-oglindeşti

nu ştiu cum în ce fel

şi ciudat şi frumos

dar acolo-mi zâmbeşti

din ieri scufundat

în infuzii cu miere

în lichid de tăcere

te beau -

şi-aş mai bea

aş tot bea... zeci de ceşti!

e şi asta un fel de putere

să-mi eşti!

-------------------------------------------

ZiFrumoasă (Mihaela Călin )